Pasiūlymai

Lietuvos Respublikos Akcinių bendrovių įstatymo

projektui (P-2300(4)

1. Išbraukti 18 straipsnio 6 dalį.

6. Akcininkai visuotiniame susirinkime priėmę nutarimą neteikti pirmumo teisės įsigyti naujai išleidžiamas akcijas ar konvertuojamąsias obligacijas, akcininkų, balsavusių prieš šį nutarimą, pageidavimu per tris mėnesius privalo išpirkti jų akcijas rinkos kaina. Uždarojoje akcinėje bendrovėje akcijos rinkos kaina nustatoma įstatymų nustatyta tvarka įvertintą bendrovės turtą padalijus iš įstatinį kapitalą sudarančių akcijų skaičiaus.

20 straipsnio 7 dalyje vietoje žodžių “10 dienų” įrašyti žodžius “5 dienas” ir šią dalį išdėstyti taip:

“7. Akcininkui raštu pareikalavus, bendrovė ne vėliau kaip per 10 dienų 5 dienas nuo reikalavimo gavimo dienos, privalo pateikti akcininkui susipažinti ir(ar) kopijuoti metinės bei tarpinės finansinės atskaitomybės dokumentus, bendrovės veiklos ataskaitas, visuotinių akcininkų susirinkimų protokolus, akcininkų sąrašą, o pateikusiems bendrovės nustatytą raštišką įsipareigojimą neplatinti komercinės paslapties - ir stebėtojų tarybos bei valdybos posėdžių protokolus, jei šiuose protokoluose nėra viešai neskelbtinos informacijos apie akcinės bendrovės esminius įvykius. Komercinė paslaptis yra informacija (išskyrus Lietuvos Respublikos įstatymų nustatytą viešąją informaciją), kuriai šį statusą savo sprendimu suteikia bendrovės valdyba. Akcininkas, kuriam nuosavybės teise priklauso ne mažiau kaip 1/20 bendrovės įstatinio kapitalo sudarančios bendros nominalios vertės akcijos, arba akcininkų, kuriems nuosavybės teise priklauso ne mažiau kaip 1/20 bendrovės įstatinio kapitalo sudarančios bendros nominalios vertės akcijos, atstovas, pateikę raštišką įsipareigojimą neplatinti komercinės paslapties, turi teisę susipažinti su visais stebėtojų tarybos ar valdybos protokolais, bendrovės sudarytais sandoriais, taip pat suteiktais laidavimais, garantijomis, ilgalaikio materialaus turto įkeitimų ir mainų sutartimis. Akcininkas, kuriam nuosavybės teise priklauso akcijos, suteikiančios daugiau kaip 1/2 visų balsų, turi teisę susipažinti su visais bendrovės dokumentais. Už komercinės paslapties atskleidimą akcininkas arba akcininkų atstovas atsako įstatymų nustatyta tvarka. Atsisakymas pateikti prašomus dokumentus turi būti įforminamas raštu, jeigu to reikalauja akcininkas. Ginčus dėl akcininko teisės į informaciją sprendžia teismas.”

3. Pakeisti 22 straipsnio 5 dalį ir ją išdėstyti taip:

“5. Jeigu bendrovėje nesudaroma valdyba, šio įstatymo nustatytas jos funkcijas, teises, pareigas ir atsakomybę perima administracijos vadovas, išskyrus tas funkcijas, teises ir pareigas, kurias pagal šį įstatymą ar bendrovės įstatus perima stebėtojų taryba ar visuotinis akcininkų susirinkimas.”

4. Papildyti 29 straipsnio 6 dalį ir ją išdėstyti taip:

“6. Bendrovės įstatai gali numatyti ir didesnę nei 2/3 balsų daugumą, reikalingą šio straipsnio 5 dalies 2 punkte nurodytiems nutarimams priimti, bei didesnę nei 3/4 balsų daugumą, reikalingą šio straipsnio 5 dalies 3 punkte nurodytam nutarimui priimti.”

Seimo narys	S.Slavickas